ข้อกำหนดมหาวิทยาลัยวลัยลักษณ์ว่าด้วย การจัดตั้ง สำนักวิชา สถาบัน ศูนย์ หรือหน่วยงานที่เรียกชื่ออย่างอื่น พ.ศ. 2541  (ฉบับ Update ล่าสุด)
ข้อกำหนดมหาวิทยาลัยวลัยลักษณ์
ข้อกำหนดมหาวิทยาลัยวลัยลักษณ์
ว่าด้วย การจัดตั้ง สำนักวิชา สถาบัน ศูนย์
หรือหน่วยงานที่เรียกชื่ออย่างอื่น
พ.ศ. ๒๕๔๑[๑]
 

ด้วยสภามหาวิทยาลัยวลัยลักษณ์เห็นสมควรให้มีการจัดตั้ง การรวม การยุบสำนักวิชา
สถาบัน ศูนย์ หรือหน่วยงานที่เรียกชื่ออย่างอื่น เพื่อประโยชน์ในการบริหารและ
การจัดการศึกษา ฉะนั้น อาศัยอำนาจตามมาตรา ๗ และมาตรา ๑๖ (๒) (๔) แห่งพระราช
บัญญัติมหาวิทยาลัยวลัยลักษณ์ พ.ศ. ๒๕๓๕ ประกอบกับมติสภามหาวิทยาลัยวลัยลักษณ์
ในการประชุมครั้งที่ ๑/๒๕๓๘ เมื่อวันที่ ๑๑ มีนาคม ๒๕๓๘ ครั้งที่ ๓/๒๕๔๐
เมื่อวันที่ ๙ สิงหาคม ๒๕๔๐ และครั้งที่ ๒/๒๕๔๑ เมื่อวันที่ ๔ กรกฎาคม พ.ศ. ๒๕๔๑
จึงออกข้อกำหนดดังนี้

ข้อ ๑
ข้อกำหนดนี้ให้เรียกว่า ข้อกำหนดมหาวิทยาลัยวลัยลักษณ์
ว่าด้วยการจัดตั้งสำนักวิชา สถาบัน ศูนย์ หรือหน่วยงานที่เรียกชื่ออย่างอื่น พ.ศ.
๒๕๔๑

ข้อ ๒ ให้ใช้ข้อกำหนดนี้ตั้งแต่วันถัดจากวันประกาศในราชกิจจานุเบกษา

ข้อ ๓
ให้ยกเลิกประกาศมหาวิทยาลัยวลัยลักษณ์ เรื่อง การแบ่งส่วนงานฉบับลงวันที่ ๓๑ สิงหาคม
๒๕๓๖ และให้ใช้ข้อกำหนดนี้แทน

ข้อ ๔
ให้มีการจัดตั้งสำนักวิชา สถาบัน ศูนย์ หรือหน่วยงานอื่นในมหาวิทยาลัย
ดังนี้
๔.๑ สำนักงานอธิบดี
๔.๒ สำนักวิชาเทคโนโลยีการเกษตร
๔.๓[๒]
สำนักวิชาวิศวกรรมศาสตร์และทรัพยากร
๔.๔[๓]
สำนักวิชาการจัดการ
๔.๕ สำนักวิชาวิทยาศาสตร์
๔.๖ สำนักวิชาสหเวชศาสตร์และสาธารณสุขศาสตร์
๔.๗ สำนักวิชาพยาบาลศาสตร์
๔.๘ สำนักวิชาศิลปศาสตร์
๔.๙ สำนักวิชาสารสนเทศศาสตร์
๔.๑๐ สถาบันวิจัยและพัฒนา
๔.๑๑ ศูนย์คอมพิวเตอร์
๔.๑๒ ศูนย์เครื่องมือวิทยาศาสตร์และเทคโนโลยี
๔.๑๓ ศูนย์บรรณสารและสื่อการศึกษา
๔.๑๔ ศูนย์บริการศึกษา
๔.๑๕ ศูนย์บริการวิชาการ

ข้อ ๕
ให้มีหน่วยตรวจสอบภายในขึ้นตรงต่อสภามหาวิทยาลัย

ข้อ ๖
ให้อธิการบดีรักษาการให้เป็นไปตามข้อกำหนดนี้


ประกาศ ณ วันที่ ๑๑ สิงหาคม พ.ศ. ๒๕๔๑
เกษม สุวรรณกุล
นายกสภามหาวิทยาลัยวลัยลักษณ์
ข้อกำหนดมหาวิทยาลัยวลัยลักษณ์
ว่าด้วยการจัดตั้งสำนักวิชา สถาบัน ศูนย์ หรือหน่วยงานที่มีชื่ออย่างอื่น (ฉบับที่
๒) พ.ศ. ๒๕๔๕[๔]

ข้อ ๒
ให้ใช้ข้อกำหนดนี้ตั้งแต่วันถัดจากวันประกาศในราชกิจจานุเบกษา

ข้อกำหนดมหาวิทยาลัยวลัยลักษณ์
ว่าด้วยการจัดตั้งสำนักวิชา สถาบัน ศูนย์ หรือหน่วยงานที่มีชื่ออย่างอื่น (ฉบับที่ ๓) พ.ศ. ๒๕๔๖[๕]

ข้อ ๒
ให้ใช้ข้อกำหนดนี้ตั้งแต่วันถัดจากวันประกาศในราชกิจจานุเบกษา














มณฑิตา/ผู้จัดทำ
๙ พฤษภาคม ๒๕๕๔



















































[๑] ราชกิจจานุเบกษา เล่ม ๑๑๖/ตอนที่ ๕๒ง/หน้า ๒๐/๑ กรกฎาคม ๒๕๔๒
[๒] ข้อ ๔.๓
แก้ไขเพิ่มเติมโดยข้อกำหนดมหาวิทยาลัยวลัยลักษณ์ ว่าด้วยการจัดตั้งสำนักวิชา
สถาบัน ศูนย์ หรือหน่วยงานที่มีชื่ออย่างอื่น (ฉบับที่ ๒) พ.ศ. ๒๕๔๕
[๓] ข้อ ๔.๔
แก้ไขเพิ่มเติมโดยข้อกำหนดมหาวิทยาลัยวลัยลักษณ์ ว่าด้วยการจัดตั้งสำนักวิชา
สถาบัน ศูนย์ หรือหน่วยงานที่มีชื่ออย่างอื่น (ฉบับที่ ๓) พ.ศ. ๒๕๔๖
[๔] ราชกิจจานุเบกษา เล่ม ๑๑๙/ตอนที่ ๗๙ง/หน้า ๓๑/๑ ตุลาคม ๒๕๔๕
[๕] ราชกิจจานุเบกษา เล่ม ๑๒๐/ตอนพิเศษ ๓๘ง/หน้า ๓/๒๗ มีนาคม ๒๕๔๖